VikipeediA 

Miranda keel 


Miranda keel (miranda keeles mirandes või Ihengua 
mirandesa; portugali keeles mirandes või Imgua 
mirandesa) on astuuria-leoni rühma kuuluv romaani 
keel, mida kõneldakse vähesel määral väikeses 
piirkonnas Kirde- Portugalis , Miranda do Douro , 

Mogadouro ja Vimioso omavalitsustes. Portugali 
parlament tunnustas miranda keelt ametliku 
paralleelkeelena portugali keele kõrval kohalikes 
asjades 17. septembril 1998, seadus nr 7/99 jõustus 29. 
jaanuaril 1999. 

Miranda keelel on eripärane fonoloogia , morfoloogia ja 
süntaks, see on olnud iseseisev keel vähemalt Portugali 
riigi rajamisest saati 12. sajandil. Algselt põlvneb 
miranda keel Pürenee poolsaare põhjaosa köögiladina 
keelest. Selle lähem eellane oli aga Leoni kuningriigi kunagise keele järeltulija astuuria-leoni keel , mis on 
ka tänapäeva Hispaania astuuria-leoni keelte eellane. Keelte areng Hispaanias ei mõjutanud siiski miranda 
keelt, milles on säilinud erisused nii portugali kui ka hispaania keelest . Suur osa miranda keele sõnavarast 
on ühine portugali murretega samas piirkonnas. 

Kõnelejate arv 



Kakskeelne tänavasilt Genisio külas Miranda do 
Douro omavalitsuses kannab tänava nime 
miranda ja portugali keeles. 


19. sajandil kirjeldas Jose Leite de Vasconcelos miranda keelt kui "talude, töö, kodu ja mirandalaste vahelise 
armastuse keelena". 1986.-87. aastast on seda õpetatud 10-11-aastastele lastele ning nüüdseks hakkab keel 
juba taastuma. 

Tänapäeval kõneleb miranda keelt vähem kui 5000 inimest emakeelena, kuid kuni 15 000 teise keelena. 
Enamik kõnelejaist elab Miranda do Douro omavalitsuse külades ning Vimioso omavalitsuse idaosas (nt 
Vilar Seco & Angueira; Cagarelhoses on keel välja surnud). Keelelisi mõjusid võib märgata ka Vimioso 
teiste külades ning Mogadouro , Macedo de Cavaleirose ja Braganga omavalitsustes. 

